ยาอนาบอลิก สเตียรอยด์ Anabolic steroids เป็นกลุ่มยาที่มีโครงสร้างคล้ายกับฮอร์โมนเพศชาย ใช่หรือไม่
ใช่ ยาอนาบอลิก สเตียรอยด์ Anabolic steroids เป็นกลุ่มยาที่มีโครงสร้างคล้ายกับฮอร์โมนเพศชาย Testosterone และก่อให้เกิดผลต่อการเพิ่มโปรตีนภายในเซลล์ โดยเฉพาะอย่างยิ่งเซลล์ของกล้ามเนื้อ ทำให้ผู้ที่ใช้ยากลุ่มนี้มีคุณลักษณะความเป็นชายอย่างโดดเด่น Androgenic หรือหากใช้กับสตรีก็อาจก่อให้เกิดภาวะบุรุษภาพในหญิงVirilizing เช่น มีเสียงทุ้ม มีขนดก 

นอกจากนี้ยังมีผลต่อการสร้างเม็ดเลือดแดง และสารฮีโมโกลบินHemoglobinอีกด้วย ยากลุ่มอนาบอลิก สเตียรอยด์ ถูกสังเคราะห์เป็นครั้งแรกในปี ค.ศ.1930 พ.ศ. 2473 ปัจจุบันใช้เป็นยากระตุ้นการเจริญ เติบโตของกล้ามเนื้อ เพิ่มความอยากอาหาร บำบัดโรคเรื้อรังบางประเภท เช่น โรคมะเร็ง และโรคเอดส์ เวชศาสตร์การกีฬาของประเทศแถบตะวันตกยอมรับว่ากลุ่มยาอนาบอลิก สเตียรอยด์ สามารถนำไปสู่การเพิ่มขึ้นของน้ำหนักตัว ความแข็งแรงของกล้ามเนื้อ โดยต้องผ่านการออกกำลังกาย และได้รับอาหารอย่างเหมาะสม ซึ่งการนำยากลุ่มนี้มาใช้อย่างถูกต้อง จะส่งผลดีโดยต่อกลุ่มนักกีฬา 

อย่างไรก็ตามการใช้ยากลุ่มนี้เป็นเวลานานๆ ย่อมจะก่อให้ เกิดผลเสียผลข้างเคียงได้มากมายเช่นกัน อาทิ ทำให้เพิ่มระดับไขมันแอลดีแอล LDL และลดระดับไขมันดีอย่างเฮชดีแอล HDL ก่อให้เกิดสิว ความดันโลหิตสูง ทำลายตับตับอักเสบ เกิดการเปลี่ยนแปลงโครงสร้างของหัวใจห้องล่างซ้าย และอาจทำให้สมดุลของฮอร์โมนธรรมชาติในร่างกายเสียไปโดยก่อให้เกิดเต้านมในเพศชายโตขึ้น Gynecomastia ลูกอัณฑะมีขนาดเล็กลง และมีอารมณ์ก้าวร้าว 

กรณีการหยุดใช้ยากลุ่มอนาบอลิก สเตียรอยด์ ก็อาจพบอาการซึมเศร้าตามมาได้ และยังมีผลข้างเคียงอื่นๆอีกมากมายที่มีการเชื่อมโยงจากการใช้ยากลุ่มอนาบอลิก สเตียรอยด์ อย่างผิดวิธี เช่น เกิดการรบกวนการทำงานของระบบภูมิคุ้มกันระบบภูมิคุ้มกันต้านทานโรคของร่างกาย เกิดการเปลี่ยนแปลงของต่อมไขมัน และผิวหนัง เกิดการเปลี่ยนแปลงของระบบห้ามเลือด และระบบทางเดินปัสสาวะ เป็นต้น
12.อายุรศาสตร์ (อายุรศาสตร์) - Internal Medicine,17.เภสัชวิทยา Pharmacology